Jan Eliasson

Jan Kenneth Eliasson (sündinud 17. septembril 1940 Göteborgis) on Rootsi diplomaat. Aastatel 2012–2016 oli ta ÜRO asepeasekretär.Staffn Kihlström, "Eliasson får FN-toppjobb", Dagens Nyheter, 2. märts 2012.Lars Näslund, "Här svär Jan Eliasson eden - blir ny FN-topp", Expressen, 2. juuli 2012.Ambassador Jan Eliasson Eliasson Group

Eliasson on Rootsi Sotsiaaldemokraatliku Partei liige.

Diplomaatilist karjääri alustas ta 1965. aastal, kui asus Rootsi välisministeeriumi teenistusse. Aastail 1982–1983 oli ta Rootsi peaministri Olof Palme diplomaatiline nõunik, aastail 1983–1987 välisministeeriumi poliitikaasjade peadirektor, aastail 1988–1992 Rootsi Kuningriigi alaline esindaja ÜRO juures, aastail 1992–1994 ÜRO humanitaarasjade asepeasekretär ja hädaolukordade koordinaator, aastail 1994–1999 Rootsi välisministeeriumi alam-riigisekretär, 2000–2005 Rootsi suursaadik Ameerika Ühendriikides.

13. septembrist 2005 kuni 11. septembrini 2006 oli ta ÜRO Peaassamblee president, 24. aprillist kuni 6. oktoobrini 2006 Rootsi välisminister Göran Perssoni valitsuses. 1. juulist 2012 kuni 31. detsembrini 2016 oli ta ÜRO asepeasekretär.

Tunnustus
 1995 Valgetähe I klassi teenetemärk

Viited

Välislingid

 ÜRO Peaassamblee president

Kategooria:Rootsi välisministrid
Kategooria:Rootsi diplomaadid
Kategooria:ÜRO Peaassamblee presidendid
Kategooria:Valgetähe I klassi teenetemärgi kavalerid
Kategooria:Sündinud 1940